**BIP – záverečná správa**

**Názov BIP:** Skills for the Future, The Development of Human Capital in the Intercultural Context

**Dátum realizácie:** 12.06.2023 – 16.06.2023

**Dátum virtuálneho prvku:** 21.06.2023

**Uveďte:**

* **svoje hodnotenie skutočnej realizácie tohto zmiešaného intenzívneho programu**
* **nahlásené/dosiahnuté výsledky vrátane účasti učiacich sa a učiteľov/školiteľov, dohôd o partnerskej spolupráci, získaných skúseností, zdieľania výsledkov a vplyvu. (max.3000 znakov)**

Hlavným cieľom podujatia bol rozvoj zručností nevyhnutných pre uplatnenie sa v dnešnom neustále sa meniacom svete so zameraním na digitálne, prezentačné, komunikačné a interkultúrne zručnosti. Cieľ podujatia bol naplnený a na základe intenzívneho pozitívneho ohlasu od účastníkov môžeme konštatovať, že podujatie viac než splnilo očakávania všetkých zúčastnených.

Na tomto podujatí sa zúčastnilo spolu 19 účastníkov zo zahraničia z 9 rôznych inštitúcií a 5 krajín, Poľska, Lotyšska, Rumunska, Cypru a Českej republiky.

Z FMEO ako organizátora sa do organizácie zapojili prodekanka pre zahraničie Mgr. Eva Benková, PhD. a referentka na zahraničnom oddelení Mgr. Monika Pastirová.

Do programu počas týždňa bolo zapojených ďalších 6 učiteľov FMEO, ktorí viedli svoje workshopy na témy súvisiace s problematikou BIP :

1. Mgr. Zuzana Slobodová, PhD - **Slovak language crash course**

2. doc. Ing. Kristína Šambronská, PhD. - **Sightseeing tour of the city of Prešov**

3. doc. Mgr. Lucia Zbihlejová, PhD. - **Coping with Stress**

4. PhDr. Jakub Horváth, PhD., MBA - **Importance of Digital Skills for Your Future**

5. doc. Ing. Viktória Ali Taha, PhD. - **Prejudices and stereotypes in an intercultural context**)

6. Mgr. Eva Benková, PhD. **Presentation and Communication Skills**

Okrem workshopov sa organizovali aj iné kultúrne a spoločenské aktivity, napr. „Introduction to Slovak Cuisine“ a Experience the beauties of Slovakia – výlet do Tatier, ktoré prispeli k spoznaniu slovenskej kultúry a krajiny, a teda prispeli k rozvoju interkultúrnych zručností účastníkov.

Medzinárodné podujatie Erasmus+ "Skills for the Future – Rozvoj ľudského kapitálu v medzikultúrnom kontexte" bolo úspešnou skúsenosťou, ktorá priniesla viaceré pozitívne výsledky a prínosy:

1. **Účasť učiacich sa a učiteľov/školiteľov:** Podujatia sa aktívne zúčastnili učitelia a vedeckí pracovníci z rôznych krajín, čo prispelo k bohatšiemu medzikultúrnemu dialógu a zdieľaniu skúseností.
2. **Dohody o partnerskej spolupráci:** Počas podujatia boli uzatvorené dohody o partnerskej spolupráci medzi domácimi a zahraničnými inštitúciami, čo posilnilo medzinárodné vzťahy a umožnilo budúcu spoluprácu a výmenu know-how.
3. **Získané skúsenosti:** Účastníci mali príležitosť získať nové poznatky a skúsenosti v oblasti digitálnych, prezentačných, komunikačných a interkultúrnych zručností prostredníctvom rôznych workshopov a aktivít.
4. **Zdieľanie výsledkov:** Účastníci aktívne zdieľali svoje skúsenosti a výsledky s ostatnými, čo vytvorilo priestor na obojstranný rast a vzájomné učenie sa.
5. **Vplyv:** Podujatie malo pozitívny vplyv nielen na účastníkov, ktorí získali nové poznatky a skúsenosti, ale aj na domácu inštitúciu prostredníctvom rozšírenia medzinárodných kontaktov a posilnenia jej pozície v rámci medzinárodného akademického spoločenstva.
6. **Ďalšia mobilita:** Na základe organizovania tohto BIP sa 2 pedagogickí pracovníci zoznámili so zahraničným účastníkom BIP a rozhodli sa realizovať svoju Erasmus+ teaching mobilitu práve u jedného z partnerov BIP – na Cypre.
7. **Vytvorenie chatovej skupiny:** Účastníci si vytvorili chatovú skupinu na platforme Whatsup, kde naďalej spolu komunikujú a plánujú spoločnú spoluprácu a mobility.

Celkovo možno konštatovať, že podujatie Erasmus+ "Skills for the Future – Rozvoj ľudského kapitálu v medzikultúrnom kontexte" prispievalo k obohateniu vzdelávacieho prostredia, posilneniu medzinárodných väzieb a podporilo osobný aj profesijný rozvoj účastníkov.

**Opíšte obsah virtuálneho prvku:**

* Otvorenie stretnutia, predstavenie programu
* Interaktívna diskusia, kde mali účastníci príležitosť zdieľať svoje skúsenosti a príbehy týkajúce sa témy organizovaného BIP
* Spätná väzba na program – formou vyplnenia online dotazníkov. Účastníci vyplnili online dotazníky kde zhodnotili svoje skúsenosti s programom podujatia. Otázky sa týkali kvality prezentácií, relevantnosti tém, interakcie a spokojnosti s organizáciou udalosti.
* Diskusia a návrh na budúcu spoluprácu – interaktívna diskusia a „brainstormingová session“, kde mohli účastníci diskutovať o možnostiach budúcej spolupráce a projektov
* Prezentácia fotografií z organizovaného podujatia BIP

**Aká bola diseminácia BIP (články, web, FB, médiá, ai.)**

* Článok na fakultnom webe
* Článok v univerzitnom časopise Na Pulze
* Článok a zdieľanie fotiek prostredníctvom Facebooku.

**Stretli ste sa s nejakými problémami počas prípravy, realizácie a po skončení BIP? Ak áno, opíšte s akými:**

* Zohnať v ten istý termín dostatočný počet zamestnancov na mobilitu. Ak by mali byť len z dvoch, troch inštitúcií, tak by to bolo veľmi náročné
* Obmedzené možnosti napríklad pri organizovaní spoločenského podujatia „Introduction to Slovak Cuisine“. Z dôvodu komplikovaného a zdĺhavého procesu sme si museli vybrať reštauráciu, s ktorou má univerzita zmluvu.

**Návrhy na zlepšenie:**

* Väčšia právomoc s nakladaním finančných prostriedkov a rozhodovaním o ich využití (ak by sme chceli ísť do inej reštaurácie, musíme prechádzať cez Verejné obstarávanie a to je zdĺhavý proces)
* Privítali by sme menej byrokracie

V Prešove 27. 3. 2024 Mgr. Eva Benková, PhD.

 Prodekanka pre zahraničné vzťahy

 FMEO PU v Prešove